थांनाय 28 आगष्टखालि हराव बरनदी हाग्रानि मैदेरा आट्टारिखाट धरमजुलि मिलबस्तिनि थागिबि नख’र ब्रैनि न’खौ सिमफायना गालाङो ৷ बे जाथायखौ खोनानानै 32 नं भेरगाव बिटिसि बियाबनि इउपिपिएलनि बिजाथि दावबाइसा बर’आ दावबायहैना नायदिङो आरो बिनि मोनसे थाब राहा लानाय जागोन होन्नानै खहा जानाय न’खर बिगोमा आरो राइजो-राजाफोरनो खोथा होबोयो ৷ दिनै इउपिपिएलनि बिजाथि दावबाइसा बर’नि बिथोन बायदियै बै धरमजुलि मिल बस्तिनि मैदेरजों न’ सिफाय जानाय जायगासिम खाग्राबारि ओनसोलनि इउपिपिएलनि माखासे गोख्रों मावथिफोरा दुखुथिया न’खरनि न’फोरखौ फिन फाहामनानै होनाय खौरांआ ओनसोलावनो गोजोन्नाय लोगोसे हामबाय बाउनाय लाबोयो ৷